Ott. Non se pœu dî differentemente, e me consolo ancora mi de reconosce un-na coxin-na de tanto merito, e d'un spirito così grande.
Tib. Mæ coxin, mæ coxin ro sciô Ottavietto?
Ott. Quello apponto, per servive.
Tib. Oh caro coxin, giusto à proposito desideravo un aggiutto dra vostra qualitæ, perchè così porremmo fra tutti doî mette re cose in bon sistema, riguardo à un interesse, dro quæ parleremmo poi fra noî doi. Tè tè... me scordavo de dighe, che Mamà se ghe raccomanda tanto tanto à tutti doî, e che à l'uzança dri vêgi à stà convenientemente ben.
Ott. Cara coxin-na, desidero occaxioin de poeime adœuverâ in cose de vostro avantaggio; e m'esibiscio à fâve ra mæ corte in tutto quello che ve compiaxerei de comandâme.
Tib. Obligatissima, caro coxin. Me prevalerò de dâve incomodo, quando averò terminâ un-na çerta lite, chi è per âtro in spediçion. Ma quello chi me premme ciù, l'è de dâ sesto à ri interessi de questa caza, sæ dîto con bon-na paxe dro sciô barba.
Fab. Che interessi de questa caza?
Tib. Ghe domando scuza, caro sciô barba. V. S. se credde che non se saccian re cose anche da lontan. Ra sò casa è in disordine, e mi son vegnúa espressamente da Triœura, per
Pagina:Comeddie.DeFranchi.1830.djvu/488
Sâta a-a navegaçión Sâta a-a çèrchia
lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn